[{"text_idx": "#000000", "text": "Scarlets yn paratoi i amddiffyn tlws cynghrair y Pro14"}, {"text_idx": "#000001", "text": "Disgrifiad o\u2019r llun, Fe wnaeth y Scarlets drechu Munster o 46-22 i ennill y Pro12 llynedd"}, {"text_idx": "#000002", "text": "Mae hi'n ddiwrnod tyngedfennol i ranbarth y Scarlets, wrth iddyn nhw geisio amddiffyn tlws cynghrair y Pro14 yn erbyn Leinster yn Nulyn."}, {"text_idx": "#000003", "text": "Bydd y rownd derfynol yn gweld deiliaid y gynghrair yn herio pencampwyr newydd prif gwpan Ewrop."}, {"text_idx": "#000004", "text": "Disgrifiad, Cefnogwyr y Scarlets yn hyderus cyn y ge\u0302m fawr"}, {"text_idx": "#000005", "text": "Cefnogwyr y Scarlets yn hyderus cyn y ge\u0302m fawr"}, {"text_idx": "#000006", "text": "Fe wnaeth y Scarlets drechu'r Cheetahs yn rownd y chwarteri a Glasgow yn y rownd gynderfynol i gyrraedd y ffeinal yn Stadiwm Aviva."}, {"text_idx": "#000007", "text": "Bydd y Cymry'n ceisio ailadrodd eu llwyddiant y llynedd, pan wnaethon nhw drechu Munster o 46-22 i ennill y gynghrair - y Pro12 bryd hynny."}, {"text_idx": "#000008", "text": "Daeth newyddion da i gefnogwyr y Scarlets ddydd Gwener, gyda chyhoeddiad y bydd y cefnwr Leigh Halfpenny yn holliach i ddechrau yn Stadiwm Aviva."}, {"text_idx": "#000009", "text": "Mae hynny'n golygu bod Johnny McNicholl yn symud i'r asgell, gyda Tom Prydie yn dechrau ar y fainc."}, {"text_idx": "#000010", "text": "Roedd hi wedi dod i'r amlwg yn ystod yr wythnos na fyddai'r wythwr John Barclay ar gael oherwydd anaf, gan olygu mai'r fuddugoliaeth yn Glasgow oedd ei ge\u0302m olaf i'r rhanbarth."}, {"text_idx": "#000011", "text": "Mae hynny'n golygu bod Tadhg Beirne yn dechrau fel wythwr yn ei ge\u0302m olaf yntau i'r Scarlets, gyda Lewis Rawlins yn cymryd ei le yn yr ail-reng."}, {"text_idx": "#000013", "text": "Mae Leinster wedi cael hwb hefyd o gael gwybod y bydd maswr y Llewod, Johnny Sexton, yn dychwelyd ar o\u0302l colli'r fuddugoliaeth yn erbyn Munster yn y rownd gynderfynol."}, {"text_idx": "#000014", "text": "Mae Rob Kearney a Dan Leavy hefyd yn o\u0302l yn y ti\u0302m, ond ni fydd canolwr Iwerddon, Robbie Henshaw ar gael oherwydd anaf i'w ben-glin."}, {"text_idx": "#000015", "text": "Fis yn unig yn o\u0302l, yn yr un stadiwm, cafodd y Scarlets eu trechu o 38-16 gan Leinster yn rownd gynderfynol Cwpan Pencampwyr Ewrop."}, {"text_idx": "#000016", "text": "Mae'r prif hyfforddwr, Wayne Pivac yn dweud y bydd yn rhaid iddyn nhw fod yn llawer gwell i'w trechu y tro yma."}, {"text_idx": "#000018", "text": "\"Mae'n rhaid i ni fod yn fwy corfforol - roedden ni'n brin o hynny yn y rownd gynderfynol - ond fe fyddai wedi synnu os na wnawn ni berfformio'n well y tro yma."}, {"text_idx": "#000019", "text": "\"Mae hi'n her enfawr, ond yn ge\u0302m wych. Pencampwyr y llynedd yn erbyn enillwyr Cwpan Pencampwyr Ewrop.\""}, {"text_idx": "#000020", "text": "Disgrifiad o\u2019r llun, Leinster oedd yn fuddugol pan wnaeth y ddau di\u0302m wynebu ei gilydd fis diwethaf"}, {"text_idx": "#000021", "text": "Ond fe gafodd paratoadau'r Scarlets eu heffeithio'r wythnos yma oherwydd llosgiadau gafodd eu dioddef gan eu chwaraewyr yn y fuddugoliaeth yn Stadiwm Scotstoun nos Wener diwethaf."}, {"text_idx": "#000022", "text": "Ni wnaethon nhw hyfforddi ddydd Llun oherwydd yr anafiadau, a doedd rhai o'r chwaraewyr ddim yn o\u0302l yn hyfforddi nes dydd Mercher."}, {"text_idx": "#000026", "text": "Scarlets yn cyrraedd ffeinal y Pro14"}, {"text_idx": "#000027", "text": "Cyfnod Barclay gyda'r Scarlets ar ben"}, {"text_idx": "#000029", "text": "Prif StraeonEisteddfod: 'Canolfannau cystadlu' i ddisodli'r pafiliwnPublished9 awr yn o\u0302lAchos Bermo: Diffynnydd yn gwadu cicio dynes 71 oedPublished15 awr yn o\u0302lDiogelwch ta\u0302n: Datblygwyr mawr yn arwyddo cytundebPublished13 awr yn o\u0302l"}, {"text_idx": "#000032", "text": "Diogelwch ta\u0302n: Datblygwyr mawr yn arwyddo cytundeb"}, {"text_idx": "#000034", "text": "5 cornel o Gymru ar ochr arall y ffin"}, {"text_idx": "#000038", "text": "Cwis: Cysylltiadau Cymru a Ffrainc"}, {"text_idx": "#000039", "text": "Fideo: Rhyddhau hanner miliwn o glipiau archif"}]